13. ΒΑΣΙΛΙΚΟΝ ΔΙΑΤΑΓΜΑ υπ΄αριθ. 781 της 6/20 Οκτ. 1961 (ΦΕΚ Α΄ 200) Περί εκκαθαρίσεως των παλαιών αρχείων της Κεντρικής και Περιφερειακής Υπηρεσίας του Υπουργείου Εμπορίου. Έχοντες υπ’ όψει τας διατάξεις του άρθρ. 8 του Ν.Δ. 3983/1959 «περί μέτρων τινών προς βελτίωσιν της λειτουργίας των Δημοσίων Υπηρεσιών», ως και την υπ’ αριθ. 60/1961 γνωμοδότησιν του Συμβουλίου Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Άρθρ.1.-1.Εις τας Κεντρικάς και Περιφερειακάς Υπηρεσίας του Υπουργείου Εμπορίου, πας φάκελλος περαιωθείσης υποθέσεως, κλείων και αποστελλόμενος εις το αρχείον, διατηρείται επί μίαν δεκαετίαν ή χαρακτηρίζεται υπό των προϊσταμένων των αρμοδίων Διευθύνσεων και Υπηρεσιών, ως διατηρητέος εις το οριστικόν τοιούτον της οικείας υπηρεσίας. 2.Ο τοιούτος χαρακτηρισμός των φακέλλων σκοπόν έχει την διευκόλυνσιν της εκκαθαρίσεως των εγγράφων των αρχείων. Άρθρ.2.-Δια την εκκαθάρισιν των αρχείων των Κεντρικών Υπηρεσιών του Υπουργείου Εμπορίου, ως και της Περιφερειακής Υπηρεσίας Αθηνών-Πειραιώς, συνιστώνται δι’ υπουργικής αποφάσεως μέχρι δύο τριμελείς Επιτροπαί, ων έργον είναι ο αποχωρισμός των εγγράφων εκείνων, τα οποία ουδεμίαν δύνανται να έχουν υπηρεσιακήν ή ιστορικήν αξίαν, η παραμονή δε των οποίων συνεπλήρωσε τον, κατά το άρθρ. 1 του παρόντος, ορισθέντα χρόνον διατηρήσεώς των, μιας δεκαετίας. Άρθρ.3.-Προκειμένου περί των Περιφερειακών Υπηρεσιών και Εποπτειών Εμπορίου Θεσσαλονίκης, Πατρών, Βόλου, Χανίων, Καλαμών και Ηρακλείου η εκκαθάρισις των αρχείων ενεργείται δι’ υπουργικής αποφάσεως κατά τα εντός των πλαισίων του παρόντος, ορισθησόμενα. Δια κοινής αποφάσεως των Υπουργών Εμπορίου και Οικονομικών, δύναται να επεκτείνεται η εκκαθάρισις των αρχείων και εις ετέρας Περιφεριεακάς Υπηρεσίας, Εποπτείας και γραφεία Εμπορίου. Άρθρ.4.-Αι περί καταστροφής των εγγράφων των Κεντρικών και Περιφερειακών Υπηρεσιών αποφάσεις των Επιτροπών, υπόκεινται εις την έγκρισιν των οικείων Γενικών Διευθυντών Εμπορίου, Αγορανομίας και Εφοδιασμού, των δε ανεξαρτήτων Διευθύνσεων, εις την έγκρισιν του Γενικού Γραμματέως του Υπουργείου Εμπορίου ή του παρά τούτου εξουσιοδοτουμένου Γενικού Διευθυντού. 2.Πέραν της δεκαετίας δύνανται να διατηρηθώσι, κατά την κρίσιν του Γενικού Γραμματέως ή των Γενικών Διευθυντών: α)Αρχεία διαχειριστικών  υποθέσεων ή φάκελλοι εκ του περιεχομένου των οποίων εξαρτώνται συμφέροντα του Δημοσίου, και αν έτι συνετελέσθη έλεγχος τούτων, β)εκθέσεις επί διενεργηθέντων διαχειριστικών ελέγχων, γ)αποφάσεις οικονομικού περιεχομένου, δ)αποφάσεις συγκροτήσεως διοικήσεων εποπτευομένων παρά του Υπουργείου Οργανισμών και συστάσεως Επιτροπών, ε)άδειαι εισαγωγής, ς)κανονιστικαί αποφάσεις, συναφείς προς το καθεστώς των εισαγωγών, ζ)κατακυρώσεις διενεργουμένων διαγωνισμών και δημοπρασιών, η)δικαιολογητικά πάσης φύσεως δαπανών, φάκελλοι κοστολογήσεως, δελτία τιμών, αποφάσεις επιβολής εισφορών εις βάρος κατόχων ειδών βιοτικής ανάγκης και αποφάσεις συγκροτήσεως Επιτροπών. Άρθρ.5.-1.Τα υπό των ανωτέρω Επιτροπών χαρακτηριζόμενα ως δυνάμενα να καταστραφώσιν έγγραφα, μετά την κατά το άρθρ. 4 του παρόντος έγκρισιν του Γενικού Γραμματέως ή των Γενικών Διευθυντών, θεωρούνται οριστικώς ως άχρηστα εις το Υπουργείον Εμπορίου, καλείται δε η υπηρεσία των Γενικών Αρχείων του Κράτους, συμφώνως προς τας κειμένας διατάξεις, ίνα εκλέξη μεταξύ των εγγράφων τούτων, τα τυχόν έχοντα ιστορικόν ενδιαφέρον. 2.Περαιτέρω ο αρμόδιος Προϊστάμενος του Αρχείου μεριμνά δια την προσήκουσαν εις τους οικείους φακέλλους τοποθέτησιν των χαρακτηρισθέντων ως διατηρητέων εγγράφων, η δε Διεύθυνσις Διοικητικού επιλαμβάνεται δια την κατά τας ισχυούσας διατάξεις εκποίησιν, προς πολτοποίησιν των εγγράφων, άτινα τελικώς εχαρακτηρίσθησαν ως δυνάμενα να καταστραφώσι, μετά σύμφωνον γνώμην της Υπηρεσίας των Γενικών Αρχείων του Κράτους. Άρθρ.6.-Δια την εκτέλεσιν του έργου των κατά το άθρ. 2 Επιτροπών, συνιστώνται δι’ υπουργικής αποφάσεως παρά της Διευθύνσεως Διοικητικού του Υπουργείου Εμπορίου, μέχρι δύο τριμελή βοηθητικά συνεργεία εξ υπαλλήλων και κλητήρων, εκ των υπηρετούντων εις το Υπουργείον Εμπορίου, δυναμένων να ενισχυθώσι και δι’ ελευθέρων εργατών. Άρθρ.7.-Χαρακτηρίζονται ως οριστικώς διατηρητέα έγγραφα, εν τοις Αρχείοις του Υπουργείου Εμπορίου, από της συστάσεώς του και εντεύθεν, τα ακόλουθα: α)Τα διάφορα βιβλία προσωπικού Υπουργείου και εποπτευομένων παρ’ αυτού οργανισμών, πρωτοκόλλων σχετίσεως εγγράφων, ευρετηρίων εγγράφων, μητρώων, πρακτικών κλπ. και οι ατομικοί φάκελλοι του προσωπικού. β)Οι φάκελλοι Εμπορικών Συμφωνιών, Συμφωνιών πληρωμών, Οικονομικών Συμφωνιών, Συμβάσεως φιλίας, Ναυτιλίας κλπ. γ)Οι φάκελλοι καταθέσεως σημάτων και  διπλωμάτων ευρεσιτεχνίας, αδειών ασκήσεως επαγ-γέλματος,       μετά    των     σχετικών       δικαιολογη(Μετά την σελ. 736(β) Σελ. 737(β) Τεύχος 640-Σελ.67 Γενική Γραμματεία Εμπορίου (πρώην Υπουργείο Εμπορίου) 13.Ξ.β.13 τικών και πρακτικών των αρμοδίων Επιτροπών. δ)Αι γνωμοδοτήσεις, αποφάσεις δικαστηρίων και έγγραφα αναφερόμενα εις την ερμηνείαν της ισχυούσης νομοθεσίας. ε)Οι ατομικοί φάκελλοι Ανωνύμων Εταιρειών, ημεδαπών ή αλλοδαπών και των ασφαλιστικών τοιούτων, μετά των συγκροτούντων ταύτας, σχετικών εγγράφων πρακτικών, καταστάσεων, εκθέσεων κλπ. ς)Αι Αγορανομικαί Διατάξεις εν σχεδίοις ως και οι φάκελλοι των εκδιδομένων αδειών περί ιδρύσεως αρτοποιείων (αγορανομικών) μεταφοράς αρτοποιητικών εργασιών, βελτιώσεως και επεκτάσεως αρτοποιείων, αποφάσεων αντικαταστάσεως αρτοποιητικών αδειών, αποφάσεων χορηγήσεως αδειών ασκήσεως επαγγέλματος αρτοποιού, αποφάσεων χορηγήσεως αγορανομικών αδειών ιδρύσεως κλιβάνων εψήξεως και κουλουροποιΐας ως και πρατηρίων άρτου, εγκρίσεων μεταβιβάσεως, εκμισθώσεως, εισφοράς εις Εταιρείαν κλπ., αρτοποιητικών αδειών, ως και αναγνωρίσεων μεταβιβάσεως κλπ. τοιούτων αδειών. ζ)Παν έγγραφον αφορών νομοπαρασκευαστικήν εργασίαν. η)Πάσης φύσεως Δ/τα εκδοθέντα υπό του Υπουργείου Εμπορίου. θ)Παν έγγραφον, όπερ κατά την κρίσιν του Γενικού Γραμματέως ή των αρμοδίων Γενικών Διευθυντών, εμφανίζει ενδιαφέρον από νομικής, ιστορικής ή κοινωνικής απόψεως. Άρθρ.8.-Εις τον αυτόν επί του Εμπορίου Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 